અમદાવાદ: શહેરના પૂર્વ વિસ્તારમાં હત્યાનો સિલસિલો અટકવાનું નામ નથી લઇ રહ્યો ત્યારે બાપુનગર વિસ્તારમાં હત્યાની કોશિશની ફરિયાદના આરોપી અને મુખ્ય સાક્ષીએ મોડી રાતે એકબીજા પર ચપ્પુ હુલાવતાં આરોપીનું સારવાર દરમિયાન મોત નીપજ્યું છે. બાપુનગરના મોહનનગર પાસે બે રિક્ષા વચ્ચે થયેલા અકસ્માત બાદ આરોપી અને સાક્ષીએ એક બીજા પર દુશ્મનાવટ કાઢવા માટે જાહેરમાં ચપ્પા વડે હુમલો કરતાં સમગ્ર વિસ્તારમાં ચકચાર મચી ગઇ છે.